**מימונה**

# פתיח - **חידון על החג.** :

* כל המשתתפים עומדים ומסמנים קו במרכז החדר שמחלק את החדר לנכון או לא נכון.
* שואלים שאלות על החג
* המשתתפים נעמדים בחדר לפי נכון או לא נכון. ( אפשר להישאר במעגל ולבקש ממי שחושב שהמשפט נכון לעמוד)

**השאלות**

1. מופלטה עשויה מסולת ודבש ונועדה להזכיר את המצה.

(לא נכון, עשויה משמן, קמח ומים)

1. מימונה הוא חג שמסמל שפע ומזל שזה התרגום של מימונה במרוקאית.

(נכון)

1. ביישובים בישראל שבהם היה ריכוז גבוה של יהודי מרוקו, התאפיין ליל המימונה במשך שנים רבות גם במעין "סיור כתובות" (או "טיול מימונה") שבו כמעט כל משפחה הייתה מבקרת אצל כל המשפחות האחרות.

(נכון, וגם ליל המימונה מתאפיין בהשארת דלת הבית פתוחה כדי להזמין את כל מי שרוצה להיכנס, ולאו דווקא בני משפחה, מכרים או מוזמנים מראש.

1. בחלק מהקהילות נהגו ללכת לנחל ולרחוץ ידיים ורגלים – כדי לשטוף את החמץ.

(לא נכון, נהגו לרחוץ כמו תשליך וכמו כן, שולחן החג מכיל סימנים רבים כגון דבש דבורים, תמר, ועוד פירות שמזכירים את מנהג סימני ראש השנה.)

1. את המימונה חוגגים רק המרוקאים.

(לא נכון, חוגגים יוצאי מרוקו, פרס ןצפון אפריקה)

1. המאכלים במימונה מתוקים ואסור שיהיה מאכל מלוח על השולחן.

(נכון)

1. נהוג לברך את האורחים בברכת "תרבחו ותסעדו" ומקובל לפרשו כ"תרוויחו ותצליחו", אך פירוש זה מוטעה. הברכה הנכונה היא "תרווחו ותסעדו" ומשמעותה שקודם יהיה לכם רווח (רווחה) ואחר כך תוכלו גם לתת סעד (עזרה לזולת).

(נכון)

1. המאכלים במימונה מגוונים ומלאי צבעים כסמל לכך שאנשים שונים זה מזה

(לא נכון, רוב המאכלים בלבן כסמל לשפע וטוהר)

1. בעל הבית לובש [קפטאן](https://he.wikipedia.org/wiki/%D7%A7%D7%A4%D7%98%D7%90%D7%9F_%D7%9E%D7%A8%D7%95%D7%A7%D7%90%D7%99" \o "קפטאן מרוקאי) לבן ותרבוש, ומברך את האורחים בכך שטופח על ראשם עלי חסה טבולים בחלב. דבר זה נעשה לאורחים רק לאחר שבעל הבית עשה מצווה זו לילדיו, מצווה זו לפי המאמינים מביאה פרנסה, בריאות, מפני שערב זה מלא בסגולות ובקשות.

(נכון)

**ל**ימוד **חלק א' :**  - בחברותות או מליאה.

**חכם אליהו רפאל מרציאנו** נולד בדבדו שבמרוקו. בשנת תשכ"ח (1968) זכה לעלות לארץ ישראל, וקבע מושבו


בירושלים.

**ראוי יום המימונה להיקבע ליום פיוס והתפייסות, יום של רצון טוב, יום של הדלת הפתוחה בין בני המשפחה, בין בני השכונה, בין בני הקהילות השונות, 'יחד שבטי ישראל', וליום ביקורי נימוסין בין יהודים ונוכרים. עינינו ראו ולא זר, מכר מוסלמי נכנס ביום אחרון של פסח, לבית ידידו היהודי, ובידו תקרובת של ירקות טריים, דבש, חמאה וכדומה. היהודי מגיש לאורח סל מצות ודברי מאכל.**

(המימונה חג הברכה והפיוס, עמ' כ"ד, הוצאת חכם אליהו רפאל מרציאנו, ירושלים.)

רגע לשיח:

* נסו למנות את המנהגים השונים שיש בחג לפי חכם מרציאנו.
* מה לדעתכם קורה בין יהודים וגויים ביום הזה?
* מדוע לדעתכם היה חשוב ליהודי מרוקו לחגוג את חג המימונה במרוקו?
* למה חשוב לדעתכם להמשיך לחגוג את החג גם במדינת ישראל?
* אפשר להקרין את הסרט של הלו"ז העברי כהמשך לטקסט, או אפילו כחלופה לטקסט לכיתות נמוכות. <https://www.youtube.com/watch?v=D2wgZyncP-4>

**לימוד חלק ב' -** הדלת תמיד פתוחה :

**סיון רהב-מאיר** נולדה ב-[2 ביולי](https://he.wikipedia.org/wiki/2_%D7%91%D7%99%D7%95%D7%9C%D7%99) [1981](https://he.wikipedia.org/wiki/1981),  היא [עיתונאית](https://he.wikipedia.org/wiki/%D7%A2%D7%99%D7%AA%D7%95%D7%A0%D7%90%D7%99), [כתבת](https://he.wikipedia.org/wiki/%D7%9B%D7%AA%D7%91_(%D7%9E%D7%A7%D7%A6%D7%95%D7%A2)) ,[מנחת טלוויזיה](https://he.wikipedia.org/wiki/%D7%9E%D7%A0%D7%97%D7%94_(%D7%9E%D7%A7%D7%A6%D7%95%D7%A2)) ו[רדיו](https://he.wikipedia.org/wiki/%D7%A8%D7%93%D7%99%D7%95) [ישראלית](https://he.wikipedia.org/wiki/%D7%99%D7%A9%D7%A8%D7%90%D7%9C%D7%99%D7%9D).

**המימונה בבית של משפחת הרוש בבאר שבע הייתה בעיצומה. עשרות בני אדם נדחקו בסלון הקטן של הבית. יהודי מרוקו נוהגים לחגוג מידי שנה עם צאת חג הפסח את המימונה, חג האמונה, ומזמינים אליהם אורחים רבים חגיגה.**

**סבתא הרוש בת השמונים וחמש, ישבה בפינת הסלון ולידה העובדת הזרה שמטפלת בה. כבר זמן רב שהיא לא מרגישה טוב. היא כמעט לא מדברת, ולפעמים היא שוכחת דברים או לא מזהה אנשים שהכירה קודם.**

**הנכד שלה, אלירן אוחיון, ישב לידה כל הערב, באכילת החמץ הראשונה אחרי חג הפסח. הוא דאג שתאכל ותשתה, ובירך אותה בברכה המסורתית של המימונה "תרבחו ותסעדו".**

**סבתא מזל עלתה לארץ בגיל צעיר, מהעיר תפילאלת שבמרוקו, והגיעה למעברה בעיר באר שבע. היא נישאה לאליהו ז"ל שהיה פועל בנין, עבדה בקטיף כותנה , ובהמשך התמסרה לגידול שבעת הילדים שלהם. לאלירן היה קשה לראות את סבתא שלו במצב כזה, אחרי חיים ארוכים ועשירים בפעילות.**

**אבל פתאום, היא הזדקפה ואמרה משהו. בהתחלה אף אחד מסביב לא שמע את הדברים, ובוודאי לא הבין מה נאמר. שקט השתרר בסלון, וסבתא חזרה על המשפט, שהפעם נשמע בבירור: "לא סוגרים את הדלת!".**

**כולם הביטו בדלת הבית, וראו שאחד האורחים שיצא סגר אותה אחריו. אף אחד לא שם לב לכך, חוץ מסבתא. אחד הנינים מיהר לפתוח שוב את הדלת לרווחה, והיא נרגעה.**

**אלירן סיפר בהתרגשות על הרגע הקטן הזה, שבעיניו היה גדול מאד: "אף פעם לא הבנתי את הכנסת האורחים של סבתא שלי. גם כשהיה לה מעט, היא חיפשה את הדרך לחלוק, וככל שהיה לה יותר, היא רצתה לחלוק יותר. היו לה שני מקררים מלאים אוכל, כי "אולי מישהו יבוא".**

**ותמד היתה מצטטת את הרבב צבאן : שיזכור כל אדם שגלגל חוזר בעולם, יום אחד יש באפשרותך להזמין עניים לביתך ויום אחר אולי לא תוכל לעשות זאת" .**

(ע"פ סיון רהב- מאיר ). 

רגע לשיח:

* מתי האדם עלול לשכוח יותר את הערכים והזהות שלו בעוני או בעושר?

**אסיף:**

**כיתות ד-ו-** דיון בבית המשפט.

* המשתתפים יעבדו בחברותות ולאחר קריאת הטקסט או הסבר בעל פה שלו המנחה תיתן תפקיד לכל קבוצה – תומכים או מתנגדים, ותבקש מהם לכתוב ולאחר מכן להציג את עמדותיהם בפני בית המשפט.

**בראשית ימי המדינה הוחלט לפעול ליצירת "כור היתוך".**

**היו שחשבו שכמו שבתנור מתיכים מתכות מסוגים שונים עד שהן מתמזגות למתכת אחת,**

**כך יש למזג את התרבויות השונות של העולים עד שתיווצר תרבות אחידה אחת, תרבות "ישראלית".**


**התומכים** בכך סברו שתרבות וערכים משותפים יהפכו את המדינה הצעירה למגובשת ומלוכדת.

**המתנגדים** טענו שכך תתבטל הזהות הייחודית של כל עולה.

* לאחר הדיון בו ישמעו שני הצדדים אפשר לעורר דיון בכיתה ולנסות לחשוב ביחד על דרך שבה שומרים על מסורות של קהילות יהודיות ונשארים מלוכדים.


חגיגת מימונה ישראלית יכולה להיות הצעה לפתרון, כמוה גם חג הסיגד, סהרנה, בסיסה ועוד.

**כיתות א-ג-** הכנת ברכה בהשראת החג על חמסה או קישוט של חמסה לתלייה בכיתה או בבית.

*  **סיכום ה”פ.ל.א “**
* ב**פתיח** שיחקנו ולמדנו מהי מימונה.
* ב**לימוד** ראינו שיש סיבות שונות ליום המיוחד הזה. חכם רפאל חיבר אותנו להתפייסות שמביאה

המימונה, וסיון רהב-מאיר הביאה סיפור על חשיבות פתיחת הדלת לכל אדם.

* וב**אסיף** ..... ( תמלאו לפי האסיף שבחרתם)



תמונה שמכילה אומנות, עיצוב, דפוס

התיאור נוצר באופן אוטומטי